phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 5439 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมน้ํามันหอมระเหย - การชักตัวอย่าง----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมน้ํามันหอมระเหย - การชักตัวอย่าง มาตรฐานเลขที่ มอก. 2945 - 2562 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 16 กันยายน พ.ศ. 2562 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 888/2518หลักกฎหมาย: ทำหนังสือค้ำประกันหนี้ที่ปลอมสัญญากู้ขึ้น แต่ทำภายหลังที่ได้ทำสัญญากู้ปลอมเสร็จขาดตอนแล้ว ไม่เป็นความผิดฐานสนับสนุนปลอมเอกสาร ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 888/2518พนักงานอัยการจังหวัดสกลนครโจทก์นายสมดี ผาใต้ กับพวกจำเลย ป.อ. ม. 86 ทำหนังสือค้ำประกันหนี้ที่ปลอมสัญญากู้ขึ้น แต่ทำภายหลังที่ได้ทำสัญญากู้ปลอมเสร็จขาดตอนแล้ว ไม่เป็นความผิดฐานสนับสนุนปลอมเอกสาร(เฉลิม กรพุกกะณะ-ชลอ จามรมาน-พิสัณห์ ลีตเวทย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 888/2518พนักงานอัยการจังหวัดสกลนครโจทก์นายสมดี ผาใต้ กับพวกจำเลย ป.อ. ม. 86 ทำหนังสือค้ำประกันหนี้ที่ปลอมสัญญากู้ขึ้น แต่ทำภายหลังที่ได้ทำสัญญากู้ปลอมเสร็จขาดตอนแล้ว ไม่เป็นความผิดฐานสนับสนุนปลอมเอกสาร(เฉลิม กรพุกกะณะ-ชลอ จามรมาน-พิสัณห์ ลีตเวทย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 981/2523หลักกฎหมาย: การที่พนักงานสอบสวนยึดรถยนต์ที่โจทก์ซื้อมาจากจำเลยเอาไปเป็นของกลางในคดีอาญาและไม่ยอมคืนให้โจทก์เนื่องจากเป็นรถยนต์ของบุคคลภายนอกที่ถูกคนร้ายลักมานั้นตามพฤติการณ์ย่อมฟังได้ว่าบุคคลภายนอกผู้เป็นเจ้าของรถยนต์พิพาทอันแท้จริงมาก่อการรบกวนขัดสิทธิของโจทก์ผู้ซื้อในอันจะใช้สอยหรือครอบครองรถยนต์พิพาทโดยปกติสุขเพราะมีสิทธิเหนือรถยนต์พิพาทอยู่ในเวลาซื้อขายกันจึงถือได้ว่าโจทก์ถูกรอนสิทธิที่โจทก์ไม่ต้องคืนรถเว้นแต่จะได้รับใช้ราคาตาม ประมวลกฎหมายแพ่งและพาณิชย์ มาตรา 1332 นั้น ไม่ทำให้กรณีไม่เป็นการรอนสิทธิฉะนั้นเมื่อรถพิพาทได้หลุดไปจากโจทก์ผู้ซื้อจำเลยผู้ขายจึงต้องรับผิดชำระราคารถยนต์พิพาทคืนให้แก่โจทก์ตาม มาตรา 479 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 981/2523นายศิลป์ชัยหรือเฉลิม กาญจนลักษณ์โจทก์บริษัท สหไทยไฟแนนซ์ จำกัดจำเลย ป.พ.พ. ม. 479การที่พนักงานสอบสวนยึดรถยนต์ที่โจทก์ซื้อมาจากจำเลยเอาไปเป็นของกลางในคดีอาญาและไม่ยอมคืนให้โจทก์เนื่องจากเป็นรถยนต์ของบุคคลภายนอกที่ถูกคนร้ายลักมานั้นตามพฤติการณ์ย่อมฟังได้ว่าบุคคลภายนอกผู้เป็นเจ้าของรถยนต์พิพาทอันแท้จริงมาก่อการรบกวนขัดสิทธิของโจทก์ผู้ซื้อในอันจะใช้สอยหรือครอบครองรถยนต์พิพาทโดยปกติสุขเพราะมีสิทธิเหนือรถยนต์พิพาทอยู่ในเวลาซื้อขายกันจึงถือได้ว่าโจทก์ถูกรอนสิทธิที่โจทก์ไม่ต้องคืนรถเว้นแต่จะได้รับใช้ราคาตาม ประมวลกฎหมายแพ่งและพาณิชย์ มาตรา 1332 นั้น ไม่ทำให้กรณีไม่เป็นการรอนสิทธิฉะนั้นเมื่อรถพิพาทได้หลุดไปจากโจทก์ผู้ซื้อจำเลยผู้ขายจึงต้องรับผิดชำระราคารถยนต์พิพาทคืนให้แก่โจทก์ตาม มาตรา 479(แต่ง ทองภักดี-สมชัย ทรัพยวณิช-เฟื่องขจิต รัศมิภูติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 981/2523นายศิลป์ชัยหรือเฉลิม กาญจนลักษณ์โจทก์บริษัท สหไทยไฟแนนซ์ จำกัดจำเลย ป.พ.พ. ม. 479การที่พนักงานสอบสวนยึดรถยนต์ที่โจทก์ซื้อมาจากจำเลยเอาไปเป็นของกลางในคดีอาญาและไม่ยอมคืนให้โจทก์เนื่องจากเป็นรถยนต์ของบุคคลภายนอกที่ถูกคนร้ายลักมานั้นตามพฤติการณ์ย่อมฟังได้ว่าบุคคลภายนอกผู้เป็นเจ้าของรถยนต์พิพาทอันแท้จริงมาก่อการรบกวนขัดสิทธิของโจทก์ผู้ซื้อในอันจะใช้สอยหรือครอบครองรถยนต์พิพาทโดยปกติสุขเพราะมีสิทธิเหนือรถยนต์พิพาทอยู่ในเวลาซื้อขายกันจึงถือได้ว่าโจทก์ถูกรอนสิทธิที่โจทก์ไม่ต้องคืนรถเว้นแต่จะได้รับใช้ราคาตาม ประมวลกฎหมายแพ่งและพาณิชย์ มาตรา 1332 นั้น ไม่ทำให้กรณีไม่เป็นการรอนสิทธิฉะนั้นเมื่อรถพิพาทได้หลุดไปจากโจทก์ผู้ซื้อจำเลยผู้ขายจึงต้องรับผิดชำระราคารถยนต์พิพาทคืนให้แก่โจทก์ตาม มาตรา 479(แต่ง ทองภักดี-สมชัย ทรัพยวณิช-เฟื่องขจิต รัศมิภูติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 4276 (พ.ศ. 2553)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมวิธีทดสอบสิ่งทอ เล่ม 18ความต้านแรงฉีกขาดของผ้าทอโดยใช้เครื่องทดสอบแบบเอลเมนดอร์ฟและกําหนดมาตรฐานผลิตภัณฑ์อุสาหกรรมวิธีทดสอบสิ่งทอ เล่ม 18แรงฉีกขาดของผ้าทอโดยใช้เครื่องทดสอบแบบเอลเมนดอร์ฟ----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 18 ความต้านแรงฉีกขาดของผ้าทอโดยใช้เครื่องทดสอบแบบเอลเมนดอร์ฟ มาตรฐานเลขที่ มอก. 121 เล่ม 18 - 2524 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 564 (พ.ศ. 2524) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 18 ความต้านแรงฉีกขาดของผ้าทอโดยใช้เครื่องทดสอบแบบเอลเมนดอร์ฟ ลงวันที่ 21 ธันวาคม 2524 และออกประกาศกําหนดมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 18 แรงฉีกขาดของผ้าทอโดยใช้เครื่องทดสอบแบบเอลเมนดอร์ฟ มาตรฐานเลขที่ มอก. 121 เล่ม 18 - 2553 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 4 พฤศจิกายน พ.ศ. 2553 ชัยวุฒิ บรรณวัฒน์รัฐมนตรีว่าการกระทรวงอุตสาหกรรม
พระราชกฤษฎีกาเปลี่ยนแปลงเขตเทศบาลเมืองบ้านโป่งจังหวัดราชบุรีพ.ศ. ๒๔๙๘ ภูมิพลอดุลยเดชป.ร.ให้ไว้ ณ วันที่๒๑ เมษายน พ.ศ. ๒๔๙๘เป็นปีที่ ๑๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองบ้านโป่งจังหวัดราชบุรี เพื่อความเหมาะสมแก่การบริหารกิจการท้องถิ่นยิ่งขึ้นอาศัยอำนาจตามความในมาตรา๙๕ ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช๒๔๙๕ และมาตรา ๑๒ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองบ้านโป่งจังหวัดราชบุรี พ.ศ. ๒๔๙๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองบ้านโป่งจังหวัดราชบุรี ซึ่งได้กำหนดไว้ตามมาตรา ๔แห่งพระราชกฤษฎีกาจัดตั้งเทศบาลเมืองบ้านโป่ง จังหวัดราชบุรี พุทธศักราช ๒๔๗๘เสียใหม่ โดยให้มีเขต ดังต่อไปนี้ด้านเหนือตั้งแต่หลักเขตที่ ๑ ซึ่งตั้งอยู่ที่ฝั่งตะวันออกของแม่น้ำแม่กลองตรงฝั่งใต้ของคูปากแรตเลียบตามฝั่งใต้ของคูปากแรตไปทางทิศตะวันออก ถึงฟากตะวันตกของถนนแสงชูโตซึ่งเป็นหลักเขตที่ ๒จากหลักเขตที่๒ เป็นเส้นตรงไปทางทิศตะวันออกตั้งได้ฉากกับถนนแสงชูโต ถึงทางรถไฟสายธนบุรี -กาญจนบุรี ซึ่งเป็นหลักเขตที่ ๓ด้านตะวันออกจากหลักเขตที่ ๓ เลียบตามทางรถไฟสายธนบุรี - กาญจนบุรีไปทางทิศใต้ห่างจากฟากเหนือของถนนทรงพลเป็นระยะ ๒๐๐ เมตร ซึ่งเป็นหลักเขตที่ ๔จากหลักเขตที่๔ เป็นเส้นขนานกับฟากเหนือของถนนทรงพลไปทางทิศตะวันออก ถึงทางรถไฟสายใต้ตอนธนบุรี- ราชบุรี ซึ่งเป็นหลักเขตที่ ๕ด้านใต้จากหลักเขตที่ ๕ เลียบตามทางรถไฟสายใต้ตอนธนบุรี - ราชบุรีไปทางทิศตะวันตกถึงตอนที่แยกไปจังหวัดกาญจนบุรี ซึ่งเป็นหลักเขตที่ ๖จากหลักเขตที่๖ เป็นเส้นตรงไปทางทิศตะวันตกเฉียงใต้ถึงฟากเหนือของทางสาธารณะห่างจากทางรถไฟสายใต้ตอนธนบุรี - ราชบุรี เป็นระยะ ๒๕๐ เมตร ซึ่งเป็นหลักเขตที่ ๗จากหลักเขตที่๗ เป็นเส้นขนานกับทางรถไฟสายใต้ตอนธนบุรี - ราชบุรีไปทางทิศตะวันตกเฉียงใต้ถึงฝั่งเหนือของคลองวัดบ้านโป่ง ซึ่งเป็นหลักเขตที่ ๘ด้านตะวันตกจากหลักเขตที่ ๘ เลียบตามฝั่งเหนือของคลองวัดบ้านโป่งไปทางทิศตะวันตกเฉียงเหนือถึงปากคลองวัดบ้านโป่ง ซึ่งเป็นหลักเขตที่ ๙จากหลักเขตที่๙ เลียบตามฝั่งตะวันออกของแม่น้ำแม่กลองไปทางทิศเหนือจนบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลผ. ชุณหะวัณรองนายกรัฐมนตรี[เอกสารแนบท้าย]๑.แผนที่เขตเทศบาลเมืองบ้านโป่ง จังหวัดราชบุรี(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากภายในเขตเทศบาลเมืองบ้านโป่ง จังหวัดราชบุรี มีประชาชนรวมกันอยู่หนาแน่นและได้ขยายออกไปอยู่นอกเขตเทศบาลมากยิ่งขึ้นประกอบกับได้เกิดเพลิงไหม้ภายในเขตเทศบาลเมืองบ้านโป่งสมควรขยายเขตเทศบาลเพื่อดำเนินการควบคุมการก่อสร้างอาคารตามผังเมืองต่อไปศิริยา/พิมพ์๑๓ ธันวาคม ๒๕๔๙วาทินี/ผู้จัดทำ๑๓ ธันวาคม ๒๕๔๙ศรินรัตน์/ปรับปรุง๒๘ เมษายน ๒๕๖๓อรญา/ตรวจ๑๐ สิงหาคม ๒๕๖๓[๑]ราชกิจจานุเบกษา เล่ม ๗๒/ตอนที่ ๓๓/หน้า ๖๙๕/๓ พฤษภาคม ๒๔๙๘
ประกาศคณะกรรมการกํากับตลาดทุน ที่ ทธ. 45/2559 เรื่อง การให้บุคคลอื่นเป็นผู้รับดําเนินการในงานที่เกี่ยวข้อง กับการประกอบธุรกิจ (ฉบับที่ 4) อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสองแห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 16 วรรคหนึ่ง (6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งแก้ไขเพิ่มเติมโดยกฎกระทรวง ว่าด้วยการอนุญาตการประกอบธุรกิจหลักทรัพย์ (ฉบับที่ 3) พ.ศ. 2555 และข้อ 5 วรรคหนึ่ง แห่งกฎกระทรวงการอนุญาตการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ พ.ศ. 2555 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกความในข้อ 16 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 และให้ใช้ความต่อไปนี้แทน "ข้อ 16 ผู้ประกอบธุรกิจต้องจัดให้มีการทําสัญญาเป็นลายลักษณ์อักษร โดยสัญญดังกล่าวต้องมีสาระสําคัญอย่างน้อยในเรื่องดังต่อไปนี้ (1) หน้าที่และความรับผิดชอบของผู้รับดําเนินการ โดยต้องระบุรายละเอียดอย่างน้อยในเรื่องดังต่อไปนี้ (ก) ความรับผิดต่อผู้ประกอบธุรกิจอันเนื่องมาจากการกระทําหรือการละเลยการปฏิบัติหน้าที่โดยจงใจหรือประมาทเลินเล่อของผู้รับดําเนินการ (ข) มาตรการที่สามารถรองรับการประกอบธุรกิจได้อย่างต่อเนื่องของผู้รับดําเนินการ ซึ่งต้องครอบคลุมถึงงานที่รับดําเนินการให้ผู้ประกอบธุรกิจ (ค) การกําหนดให้ผู้รับดําเนินการต้องปฏิบัติตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่ได้รับดําเนินการรวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว (2) ให้ผู้รับดําเนินการยินยอมให้สํานักงานเข้าตรวจสอบการปฏิบัติงานของผู้รับดําเนินการ เรียกดู หรือตรวจสอบเอกสารหลักฐานที่เกี่ยวข้องได้ (3) เหตุ เงื่อนไข และวิธีการ ในการเลิกสัญญาหรือระงับการดําเนินการ (4) ค่าตอบแทนและค่าใช้จ่ายที่มีการเรียกเก็บ ในกรณีที่ผู้รับดําเนินการมอบหมายให้บุคคลอื่นเป็นผู้รับดําเนินการช่วง ผู้ประกอบธุรกิจต้องดําเนินการให้ผู้รับดําเนินการจัดให้มีข้อสัญญาซึ่งมีรายละเอียดตามที่กําหนดในวรรคหนึ่ง (1) ด้วย ทั้งนี้ ไม่ว่าจะมีการมอบหมายงานกันกี่ทอดก็ตาม"ข้อ ๒ ให้ยกเลิก (ค) ใน (2) ของข้อ 17 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 21 ตุลาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
พระราชกฤษฎีกากำหนดเขตที่ดินในท้องที่ตำบลตำบลป่าตาล ตำบลโพธิ์เก้าต้นตำบลโคกลำพานและตำบลตะลุง อำเภอลพบุรี จังหวัดลพบุรีให้เป็นเขตโครงการจัดรูปที่ดินพ.ศ.๒๕๒๑ ภูมิพลอดุลยเดชป.ร.ให้ไว้ณ วันที่ ๑๐ สิงหาคม พ.ศ. ๒๕๒๑เป็นปีที่๓๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลป่าตาล ตำบลโพธิ์เก้าต้น ตำบลโคกลำพาน และตำบลตะลุง อำเภอเมืองลพบุรีจังหวัดลพบุรี ให้เป็นเขตโครงการจัดรูปที่ดินอาศัยอำนาจตามความในมาตรา ๒๕แห่งธรรมนูญการปกครองราชอาณาจักร พุทธศักราช ๒๕๒๐ และมาตรา ๒๔แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลป่าตาลตำบลโพธิ์เก้าต้น ตำบลโคกลำพาน และตำบลตะลุง อำเภอเมืองลพบุรี จังหวัดลพบุรีให้เป็นเขตโครงการจัดรูปที่ดิน พ.ศ. ๒๕๒๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลป่าตาลตำบลโพธิ์เก้าต้น ตำบลโคกลำพาน และตำบลตะลุง อำเภอเมืองลพบุรี จังหวัดลพบุรีภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลป่าตาล ตำบลโพธิ์เก้าต้น ตำบลโคกลำพาน และตำบลตะลุง อำเภอเมืองลพบุรีจังหวัดลพบุรี ให้เป็นเขตโครงการจัดรูปที่ดิน พ.ศ. ๒๕๒๑๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลป่าตาลตำบลโพธิ์เก้าต้น ตำบลโคกลำพาน และตำบลตะลุง อำเภอเมืองลพบุรี จังหวัดลพบุรีให้เป็นเขตโครงการจัดรูปที่ดิน พ.ศ. ๒๕๒๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลป่าตาลตำบลโพธิ์เก้าต้น ตำบลโคกลำพาน และตำบลตะลุง อำเภอเมืองลพบุรี จังหวัดลพบุรีและได้สอบถามความสมัครใจจากเจ้าของที่ดินแล้วซึ่งเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้เห็นสมควรกำหนดบริเวณท้องที่ดังกล่าวเป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้นศิรวัชร์/จัดทำ๑๘พฤษภาคม ๒๕๖๐[๑]ราชกิจจานุเบกษา เล่ม ๙๕/ตอนที่ ๑๐๙/ฉบับพิเศษ หน้า ๑/๔ ตุลาคม ๒๕๒๑
กฎกระทรวงระบบความปลอดภัย สุขอนามัย และสวัสดิภาพในการทำงานของคนประจำเรือ (ฉบับที่ 2) พ.ศ. 2567กฎกระทรวง ระบบความปลอดภัย สุขอนามัย และสวัสดิภาพในการทำงานของคนประจำเรือ (ฉบับที่ ๒) พ.ศ. ๒๕๖๗อาศัยอำนาจตามความในมาตรา ๖ วรรคหนึ่ง และมาตรา ๓๗ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ยกเลิกความในข้อ ๑๕ แห่งกฎกระทรวงระบบความปลอดภัย สุขอนามัย และสวัสดิภาพในการทำงานของคนประจำเรือ พ.ศ. ๒๕๕๙ และให้ใช้ความต่อไปนี้แทน "ข้อ ๑๕ ผู้ได้รับใบอนุญาต ต้องจัดให้มีผู้ควบคุมเรือหรือคนประจำเรืออย่างน้อยหนึ่งคนซึ่งผ่านการอบรมหลักสูตรการปฐมพยาบาลเบื้องต้นจากสถาบันหรือหน่วยงานที่ได้รับการรับรองจากหน่วยงานของรัฐ"ให้ไว้ ณ วันที่ ๒๙ สิงหาคม พ.ศ. ๒๕๖๗ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ผู้ได้รับใบอนุญาตสามารถมอบหมายให้ผู้ควบคุมเรือเป็นผู้ดูแลการปฐมพยาบาลเบื้องต้นให้แก่คนประจำเรือบนเรือประมงได้ เพื่อให้มาตรการคุ้มครองความปลอดภัย สุขอนามัย และสวัสดิภาพของคนประจำเรือบนเรือประมงมีความเหมาะสมยิ่งขึ้นจึงจำเป็นต้องออกกฎกระทรวงนี้
ประกาศกระทรวงอุตสาหกรรมฉบับที่ 4173 (พ.ศ. 2553)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง แก้ไขมาตรฐานผลิตภัณฑ์อุตสาหกรรมชอล์กสําหรับกระดานดํา (แก้ไขครั้งที่ 1)----------------------อื่นๆ ๑ โดยที่เป็นการสมควรแก้ไขเพิ่มเติมมาตรฐานผลิตภัณฑ์อุตสาหกรรม ชอล์กสําหรับกระดานดํา มาตรฐานเลขที่ มอก. 84 - 2550 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศแก้ไขเพิ่มเติมมาตรฐานผลิตภัณฑ์อุตสาหกรรมชอล์กสําหรับกระดานดํา มาตรฐานเลขที่ มอก. 84 - 2550 ท้ายประกาศกระทรวงอุตสาหกรรม ฉบับที่ 3793 (พ.ศ. 2550) ลงวันที่ 12 กันยายน พ.ศ. 2550 ดังต่อไปนี้ 1. ให้แก้หมายเลขมาตรฐานเลขที่ "มอก. 84 -2550" เป็น "มอก. 84 - 2552" 2. ให้ยกเลิกความในภาคผนวก ข. และให้ใช้ความต่อไปนี้แทน"ภาคผนวก ข.การชักตัวอย่างและเกณฑ์ตัดสิน(ข้อ 8.1)ข.1 รุ่น ในที่นี้ หมายถึง ชอล์กประเภทเดียวกัน ทําโดยกรรมวิธีเดียวกัน ที่ทําหรือส่งมอบหรือซื้อขาย ในระยะเวลาเดียวกันข.2 การชักตัวอย่างและการยอมรับ ให้เป็นไปตามแผนการชักตัวอย่างที่กําหนดต่อไปนี้ หรืออาจใช้แผนการชักตัวอย่าอื่นที่เทียบเท่ากันทางวิชาการกับแผนที่กําหนดไว้ข.2.1 การชักตัวอย่างและการยอมรับสําหรับการทดสอบการบรรจุ และเครื่องหมายและฉลาก ข.2.1.1 ให้ชักตัวอย่าโดยวิธีสุ่มจารุ่นเดียวกันตามจํานวนที่กําหนดในตารางที่ ข.1 ข.2.1.2 จํานวนตัวอย่างที่ไม่เป็นไปตามข้อ 6. และข้อ 7. ในแต่ละรายการ ต้องไม่เกินเลขจํานวนที่ยอมรับ ที่กําหนดในตารางที่ ข.3 จึงจะถือว่าชอล์กรุ่นนั้นเป็นไปตามเกณฑ์ที่กําหนดตารางที่ ข.. แผนการชักตัวอย่างสําหรับการทดสอบการบรรจุ และเครื่องหมายและฉลาก| | | || --- | --- | --- || ขนาดรุ่นกล่อง | ขนาดตัวอย่าง | เลขจํานวนที่ยอมรับ || ไม่เกิน 100101 ถึง 500เกิน 500 | 51015 | 046 |ข.2.2 การชักตัวอย่างและการยอมรับสําหรับการทดสอบขนาดข.2.2.1 ให้ชักตัวอย่างที่ผ่านการตรวจสอบจากข้อ ข.2.1 แล้ว โดยวิธีสุ่มมาภาชนะบรรจุกล่องละ 10แท่ง เพื่อทดสอบขนาดทุกแห่งข.2.2.2 จํานวนตัวอย่างที่ไม่เป็นไปตามข้อ 4.3 หรือข้อ 4.2 ต้องไม่เกินเลขจํานวนที่ยอมรับ ที่กําหนดในตารางที่ ข.1 จึงจะถือว่าชอล์กรุ่นนั้นเป็นไปตามเกณฑ์ที่กําหนดข.2.3 การชักตัวอย่างและการยอมรับสําหรับการทดสอบน้ําหนักข.2.3. 1 ให้ชักตัวอย่างที่ผ่านการตรวจสอบจากข้อ ข.2.1 แล้วโดยวิธีสุ่มมาภาชนะบรรจุกล่องละ 11 แท่ง ชักตัวอย่างโดยวิธีเดียวกันเพิ่มอีก 2 ชุดตัวอย่างข.2.3.2 จํานวนตัวอย่างที่ไม่เป็นไปตามข้อ 4.3.3 หรือข้อ 4.3.2 ต้องไม่เกินเลขจํานวนที่ยอมรับ ที่กําหนดในตารางที่ ข.. จึงจะถือว่าชอล์กรุ่นนั้นเป็นไปตามเกณฑ์ที่กําหนดข.2.4 การชักตัวอย่างและการยอมรับสําหรับการทดสอบลักษณะ ทั่วไป และความแข็งข.2.4.1 ให้ใช้ตัวอย่างที่ผ่านการตรวจสอบจากข้อ ข.2.1 แล้ว โดยวิธีสุ่มมาภาชนะบรรจุกล่องละ 10 แท่ง ใช้ทดสอบรายการละ 5 แท่งข.2.4.2 ตัวอย่างต้องเป็นไปตามข้อ 5.1 และข้อ 5.3 จึงจะถือว่าชอล์กรุ่นนั้นเป็นไปตามเกณฑ์ที่กําหนดข.2.5 การชักตัวอย่างและการยอมรับสําหรับการทดสอบโลหะหนัก (เฉพาะชอล์กสี)ข.2.5.1 ให้ใช้ตัวอย่างที่เหลือทุกสีและจากทุกภาชนะบรรจุกล่องให้เพียงพอกับการทดสอบ ทําเป็นตัวอย่างรวมข.2.5.2 ตัวอย่างต้องเป็นไปตามข้อ 5.2 จึงจะถือว่าชอล์กรุ่นนั้นเป็นไปตามเกณฑ์ที่กําหนดข.3 เกณฑ์ตัดสิน ตัวอย่างชอล์กต้องเป็นไปตามข้อ ข.2.1.2 ข้อ ข.2.2.2 ข้อ ข.2.3.2 ข้อ ข.2.4.2 และข้อ ข.2.5.2 ทุกข้อ จึงจะถือว่าชอล์กรุ่นนั้นเป็นไปตามมาตรฐานผลิตภัณฑ์อุตสาหกรรมนี้" ทั้งนี้ ให้มีผลเมื่อพ้นกําหนด 180 วัน นับแต่วันที่ประกาศในราชกิจจานุบากษาเป็นต้นไปผู้มีอํานาจลงนาม - ประกาศ ณ วันที่ 2 มีนาคม พ.ศ. 2553 ชาญชัย ชัยรุ่งเรื่องรัฐมนตรีว่าการกระทรวงอุตสาหกรรม
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดตากฉบับที่๕๕ (พ.ศ. ๒๕๕๓)เรื่องยกเลิกเส้นทางสำหรับการขนส่งด้วยรถขนาดเล็ก[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดตากฉบับที่ ๘ (พ.ศ. ๒๕๒๘) ลงวันที่ ๒๒ สิงหาคม ๒๕๒๘ ปรับปรุงเส้นทางและรายละเอียดเส้นทางสำหรับการขนส่งโดยรถขนาดเล็กจังหวัดตากสายที่ ๖๒๐๐๒ ตาก-วังม่วง เป็น ตาก-บ้านวังม่วง นั้นคณะกรรมการควบคุมการขนส่งทางบกประจำจังหวัดตากได้พิจารณาเห็นว่าเส้นทางดังกล่าวข้างต้นหมดความจำเป็นสำหรับการขนส่งโดยรถขนาดเล็กเนื่องจากได้มีการกำหนดเส้นทางสำหรับการขนส่งประจำทางด้วยรถโดยสาร หมวด ๔จังหวัดตาก สายที่ ๒๕๖๗ ตาก-บ้านวังม่วง ขึ้นทดแทนฉะนั้น อาศัยอำนาจตามความในมาตรา ๒๐ (๓)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดตาก ในการประชุมครั้งที่ ๑/๒๕๕๐เมื่อวันที่ ๒๕ มิถุนายน ๒๕๕๐ จึงให้ยกเลิกเส้นทางสายดังกล่าว ตั้งแต่วันที่ ๒๗ มกราคม๒๕๕๓ เป็นต้นไปประกาศณ วันที่ ๒๖ กุมภาพันธ์ พ.ศ. ๒๕๕๓สามารถลอยฟ้าผู้ว่าราชการจังหวัดตากประธานกรรมการควบคุมการขนส่งทางบกประจำจังหวัดตากปริยานุช/ผู้จัดทำ๑มิถุนายน ๒๕๕๓นันท์นภัสร์/ตรวจ๑มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๗๐ ง/หน้า ๑๒๖/๖ พฤษภาคม ๒๕๕๓
คำพิพากษาศาลฎีกาที่ 2393/2536หลักกฎหมาย: ศาลชั้นต้นพิพากษาตามสัญญาประนีประนอมยอมความ เมื่อวันที่ 16 ธันวาคม 2531 ความว่า โจทก์ยอมให้ที่ดินที่เป็นเกาะมีบ้านจำเลยปลูกอยู่เนื้อที่ประมาณ 2 ไร่ ในโฉนดเลขที่ 1924 เป็นของจำเลย และจะไปขอแบ่งแยกให้ ทั้งสองฝ่ายจะไปยื่นขอแบ่งแยกภายในเดือนมกราคม 2514 แต่จำเลยยื่นคำร้องขอให้บังคับคดีเมื่อวันที่ 17 ตุลาคม 2533 เป็นเวลาเกินกว่าสิบปีนับแต่วันมีคำพิพากษา จึงหมดสิทธิบังคับคดีตาม ป.วิ.พ. มาตรา 271 แม้กรณีเป็นดังที่จำเลยอ้างว่าเป็นเรื่องการแบ่งทรัพย์ตามสัญญาประนีประนอมยอมความ ทั้งโจทก์เป็นฝ่ายเพิกเฉยไม่ไปขอรังวัดแบ่งแยกที่ดินแล้วกลับมาฟ้องขับไล่จำเลยเป็นคดีใหม่ และจำเลยได้กรรมสิทธิ์ที่ดินพิพาทด้วยการครอบครองปรปักษ์แล้วก็ตามก็หามีบทกฎหมายใดบัญญัติให้มีการขอบังคับคดีเกินกว่าสิบปีนับแต่วันมีคำพิพากษาได้ไม่ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2393/2536นางสมนึก ศรีวันทาโจทก์นางแฉล้ม แสงยิ่ง กับพวกจำเลย ป.วิ.พ. ม. 271ศาลชั้นต้นพิพากษาตามสัญญาประนีประนอมยอมความ เมื่อวันที่ 16 ธันวาคม 2531 ความว่า โจทก์ยอมให้ที่ดินที่เป็นเกาะมีบ้านจำเลยปลูกอยู่เนื้อที่ประมาณ 2 ไร่ ในโฉนดเลขที่ 1924 เป็นของจำเลย และจะไปขอแบ่งแยกให้ ทั้งสองฝ่ายจะไปยื่นขอแบ่งแยกภายในเดือนมกราคม 2514 แต่จำเลยยื่นคำร้องขอให้บังคับคดีเมื่อวันที่ 17 ตุลาคม 2533 เป็นเวลาเกินกว่าสิบปีนับแต่วันมีคำพิพากษา จึงหมดสิทธิบังคับคดีตาม ป.วิ.พ. มาตรา 271 แม้กรณีเป็นดังที่จำเลยอ้างว่าเป็นเรื่องการแบ่งทรัพย์ตามสัญญาประนีประนอมยอมความ ทั้งโจทก์เป็นฝ่ายเพิกเฉยไม่ไปขอรังวัดแบ่งแยกที่ดินแล้วกลับมาฟ้องขับไล่จำเลยเป็นคดีใหม่ และจำเลยได้กรรมสิทธิ์ที่ดินพิพาทด้วยการครอบครองปรปักษ์แล้วก็ตามก็หามีบทกฎหมายใดบัญญัติให้มีการขอบังคับคดีเกินกว่าสิบปีนับแต่วันมีคำพิพากษาได้ไม่(สมศักดิ์ วิธุรัติ-เทพฤทธิ์ ศิลปานนท์-อัครวิทย์ สุมาวงศ์)ศาลจังหวัดปราจีนบุรี - นายจิรพงษ์ ทัศน์เอี่ยมศาลอุทธรณ์ - นายสงวน อ่อวิเชียรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2393/2536นางสมนึก ศรีวันทาโจทก์นางแฉล้ม แสงยิ่ง กับพวกจำเลย ป.วิ.พ. ม. 271ศาลชั้นต้นพิพากษาตามสัญญาประนีประนอมยอมความ เมื่อวันที่ 16 ธันวาคม 2531 ความว่า โจทก์ยอมให้ที่ดินที่เป็นเกาะมีบ้านจำเลยปลูกอยู่เนื้อที่ประมาณ 2 ไร่ ในโฉนดเลขที่ 1924 เป็นของจำเลย และจะไปขอแบ่งแยกให้ ทั้งสองฝ่ายจะไปยื่นขอแบ่งแยกภายในเดือนมกราคม 2514 แต่จำเลยยื่นคำร้องขอให้บังคับคดีเมื่อวันที่ 17 ตุลาคม 2533 เป็นเวลาเกินกว่าสิบปีนับแต่วันมีคำพิพากษา จึงหมดสิทธิบังคับคดีตาม ป.วิ.พ. มาตรา 271 แม้กรณีเป็นดังที่จำเลยอ้างว่าเป็นเรื่องการแบ่งทรัพย์ตามสัญญาประนีประนอมยอมความ ทั้งโจทก์เป็นฝ่ายเพิกเฉยไม่ไปขอรังวัดแบ่งแยกที่ดินแล้วกลับมาฟ้องขับไล่จำเลยเป็นคดีใหม่ และจำเลยได้กรรมสิทธิ์ที่ดินพิพาทด้วยการครอบครองปรปักษ์แล้วก็ตามก็หามีบทกฎหมายใดบัญญัติให้มีการขอบังคับคดีเกินกว่าสิบปีนับแต่วันมีคำพิพากษาได้ไม่(สมศักดิ์ วิธุรัติ-เทพฤทธิ์ ศิลปานนท์-อัครวิทย์ สุมาวงศ์)ศาลจังหวัดปราจีนบุรี - นายจิรพงษ์ ทัศน์เอี่ยมศาลอุทธรณ์ - นายสงวน อ่อวิเชียรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ